****

**KAZLŲ RŪDOS SAVIVALDYBĖS TARYBA**

SPRENDIMAS

**DĖL TURTO PERDAVIMO PATIKĖJIMO TEISE KAZLŲ RŪDOS SAVIVALDYBĖS ADMINISTRACIJAI IR JO PERDAVIMO PANAUDOS PAGRINDAIS VIEŠAJAI ĮSTAIGAI „PLAČIAJUOSTIS INTERNETAS“**

2024 m. gruodžio 16 d. Nr. TS-240

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 14 straipsnio 1 dalies 2 punktu, 4 dalimi, Kazlų Rūdos savivaldybės turto valdymo, naudojimo ir disponavimo juo tvarkos aprašo, patvirtinto Kazlų Rūdos savivaldybės tarybos 2021 m. gegužės 31 d. sprendimu Nr. TS-135 „Dėl Kazlų Rūdos savivaldybės turto valdymo, naudojimo ir disponavimo juo tvarkos aprašo patvirtinimo“, 6, 17, 28 ir 7.1 punktais, atsižvelgdama į viešosios įstaigos „Plačiajuostis internetas“ 2024 m. spalio 17 d. raštą Nr. R-450 „Dėl pagal panaudą suteiktų patalpų Antanavo k., Antanavo sen.“ Kazlų Rūdos savivaldybės taryba n u s p r e n d ž i a:

1. Perduoti Kazlų Rūdos savivaldybės administracijai (juridinio asmens kodas 188777932) 20 (dvidešimčiai) metų valdyti, naudoti ir disponuoti patikėjimo teise Kazlų Rūdos savivaldybei nuosavybės teise priklausančias negyvenamąsias patalpas (pastato, kuriame yra patalpos, unikalus Nr. 5896-2000-7012, patalpų indeksas: 1/2 1-8, bendras plotas – 6,32 kv. m), esančias Mokyklos g. 14. Antanavo k., Antanavo sen., Kazlų Rūdos sav.
2. Nustatyti, kad šio sprendimo 1 punkte nurodytas turtas perduodamas Kazlų Rūdos savivaldybės administracijos nuostatuose nurodytai veiklai vykdyti.
3. Leisti Kazlų Rūdos savivaldybės administracijai patikėjimo teise valdomas ir Kazlų Rūdos savivaldybei nuosavybės teise priklausiančias negyvenamąsias patalpas (pastato, kuriame yra patalpos, unikalus Nr. 5896-2000-7012, patalpų indeksas: 1/2 1-8, bendras plotas – 6,32 kv. m), esančias Mokyklos g. 14, Antanavo k., Antanavo sen., Kazlų Rūdos sav., perduoti 10 (dešimčiai) metų panaudos pagrindais viešajai įstaigai „Plačiajuostis internetas“ (juridinio asmens kodas 300149794) jos įstatuose numatytai veiklai vykdyti.

4. Pripažinti netekusiu galios Kazlų Rūdos savivaldybės tarybos 2016 m. gruodžio 28 d. sprendimo Nr. TS V(19)-2731 „Dėl negyvenamųjų patalpų perdavimo panaudos pagrindais viešajai įstaigai „Plačiajuostis internetas“ 1.2 papunktį.

5. Įgalioti Kazlų Rūdos savivaldybės administracijos direktorių:

5.1. pasirašyti šio sprendimo 1 ir 3 punktuose nurodyto turto perdavimo sutartis, perdavimo ir priėmimo aktus;

5.2. pasirašyti susitarimą dėl 2017 m. sausio 6 d. Negyvenamųjų patalpų panaudos sutarties Nr. S-15 pakeitimo.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška